paragraph_text: Športsko penjanje je disciplina koja se razvila iz alpinizma, a karakterizira je slobodno svladavanje penjačkih smjerova bez korištenja tehničke opreme za napredovanje, nego se oprema koristi za sprječavanje eventualnih padova. Za razliku od alpinizma smisao športskog penjanja je svladavanje što težih detalja stijene "slobodnom stilom". športsko penjanje prakticira se na športsko penjačkim smjerovima, karakterističnim prvensteno svojom malom dužinom (8 - 50 metara) i unaprijed postavljenim sigurnim međuosiguranjima, najčešće ekspanzivnim klinovima u malim razmacima, čime športski smjerovi (kao i športsko penjanje općenito) postaju daleko sigurniji u odnosu na klasične alpinističke smjerove.